
	1.
	Tehnisko prasību 14. un 15.punktos par datu glabātuves veiktspēju piedāvājam definēt, izmantojot tādus parametrus, kā protokola operācijas, joslas platums, vidējais I/O izmērs (faila izmērs).




Tehnisko prasību 16. un 30.punktos, kur pieprasītie iSCSI, FC, NVMe/FC protokoli parasti neattiecas uz failu tipu glabātuvēm un kuriem netiek prasīti arī atbilstošie fiziskie interfeisi. Piedāvājam šos Block glabātuvēm izmantojamos protokolus svītrot no tehniskajām prasībām.

Lūdzam arī pārskatīt tehnisko prasību 24.punktu, izvērtējot vajadzību tajā tik detalizēti uzskaitīt S3 protokola metodes. Ir liela iespēja, ka formāli norakstot tās no konkrēta ražotāja tehniskās dokumentācijas, rodas nepamatots konkurences ierobežojums.  
	Priekšlikumi ir pieņemti zināšanai. Pēc izvērtējuma par to, vai prasības ir samērīgas ar Pasūtītāja vajadzībām un neierobežo konkurenci, ir precizēta kvalifikācija un Tehniskā specifikācija (skatīt pievienotās versijas).
	

	
	2.
	Izteikt kvalifikācijas prasības šādā redakcijā:
Pretendentam trīs (3) iepriekšējo gadu laikā (2022.g., 2023.g., 2024.g., un līdz piedāvājumu iesniegšanas termiņa beigām) ir pieredze* vienotas multiprotokolu datu glabāšanas masīva infrastruktūras ieviešanā un apkalpošanā, kas ietver vismaz divu dažādu datu piekļuves  protokolu (failu, bloku vai objektu) vienlaicīgu ieviešanu un pārvaldību vienotā datu glabāšanas sistēmā.
*Piezīme.
1. Ar prasībām atbilstošu pretendenta pieredzi ir saprotama pretendenta pieredze, saskaņā ar kuru:
1. pretendents ir izpildījis darbus, kas atbilst Tehniskajā specifikācijā norādītajam darbu aprakstam, ietverot vienotas multiprotokolu datu glabāšanas masīva infrastruktūras ieviešanu un apkalpošanu,
un
1. viena (vai vairāku) projektu izpildes kopējā līgumu summa par vienotas multiprotokolu datu glabāšanas masīva infrastruktūras ieviešanu un apkalpošanu šajos projektos nav bijusi mazāka par divsimt piecdesmit tūkstošiem (250 000) eiro.

Ja pretendentam tiks piešķirtas iepirkuma līguma slēgšanas tiesības, tas iepirkuma līguma izpildē piesaistīs:
1. vismaz vienu (1) projektu vadības speciālistu ar pieredzi* IT projektu vadībā un izpratni par projektu vadības metodoloģijām (piemēram, PRINCE2, PMP, IPMA vai citām atzītām metodoloģijām**),
*Piezīme. 
Ar prasībām atbilstošu speciālista pieredzi ir saprotama speciālista pieredze, saskaņā ar kuru trīs (3) iepriekšējo gadu laikā (2022.g., 2023.g., 2024.g., un līdz piedāvājumu iesniegšanas termiņa beigām) speciālists ir strādājis ar vismaz vienu (1) IT projektu, kurā tika pielietota kvalifikācijas prasībās noteiktā attiecīgā projektu vadības metodoloģija. 
**Piezīme.
Vērtējot citu atzītu metodoloģiju atbilstību, tiks ņemta vērā tās (metodoloģijas) strukturētā pieeja, pielietojamība IT projektos, plašs pielietojums un atzīšana.
1. vismaz vienu (1) IT pakalpojumu pārvaldības speciālistu, kuram ir pieredze IT pakalpojumu pārvaldībā (IT pakalpojumu stratēģijas izstrāde un uzturēšana, pakalpojumu dizains un pāreja, pakalpojumu darbība, nepārtraukta pakalpojumu uzlabošana (CSI) (Continual Service Improvement)) pielietojot praksē ITIL (ITIL (Information Technology Infrastructure Library) ietvaru vai citu līdzvērtīgu pieeju**:
*Piezīme. 
Ar prasībām atbilstošu speciālista pieredzi ir saprotama speciālista pieredze, saskaņā ar kuru trīs (3) iepriekšējo gadu laikā (2022.g., 2023.g., 2024.g., un līdz piedāvājumu iesniegšanas termiņa beigām) speciālists ir strādājis ar vismaz vienu (1) IT projektu, kurā tika pielietota kvalifikācijas prasībās noteiktā attiecīgā IT pakalpojumu pārvaldība. 
**Piezīme.
Vērtējot citu līdzvērtīgu pieeju atbilstību, tiks ņemta vērā tās (pieejas) pakalpojumu dzīves cikla pārvaldība, procesu definīcijas, plašs pielietojums un atzīšana.
1. vismaz divus (2) datu glabāšanas un datu tīklu konfigurēšanas speciālistus, kuriem ir pieredze* vienotu multiprotokolu datu glabāšanas sistēmu un datu tīklu konfigurēšanā un pārvaldībā.
*Piezīme. 
Ar prasībām atbilstošu speciālista pieredzi ir saprotama speciālista pieredze, saskaņā ar kuru trīs (3) iepriekšējo gadu laikā (2022.g., 2023.g., 2024.g., un līdz piedāvājumu iesniegšanas termiņa beigām):
1. datu glabāšanas speciālists:
0. ir strādājis ar vismaz trīs (3) dažādiem datu piekļuves protokoliem (failu, bloku un objektu) un,
0. ir strādājis ar sarežģītiem risinājumiem (HA ((High Availability), DR (Disaster Recovery), replikācija, aizsardzība);
un
1. datu tīklu konfigurēšanas speciālists:
1. ir strādājis ar vismaz trim (3) dažādiem tīkla protokoliem (piemēram, TCP/IP, VLAN (Virtual Local Area Network), maršrutēšanas protokoli (piemēram, OSPF, BGP)),
un,
1. ir strādājis ar dažādām iekārtām (piemēram: maršrutētājiem (Routers), komutatorien (Switches), LAN komutatori (Local Area Network), SAN komutatori (Storage Area Network), Ugunsmūri (Firewalls), slodzes līdzsvarotāji (Load Balancers), ielaušanās detektēšanas un novēršanas sistēmas (IDS/IPS), VPN iekārtas (Virtual Private Network))

TS 7.punktā: 
Jāpiedāvā risinājumu, kas nodrošinās datu, kuri nav tikuši izmantoti ilgāk par iekonfigurējam dienu skaitu (data at rest) automātisku pārvietošanu uz zemākas veiktspējas un lētākiem datu nesējiem (ar veiktspēju, kāda norādīta punktā 15), savukārt dati, kas tiek izmantoti regulāri (data in motion) automātiski tiek glabāti uz augstas veiktspējas datu nesējiem  (ar veiktspēju, kāda norādīta punktā 14). Šo pārvietošanu jānodrošina ar ne vairāk kā  4 KB bloku izmēra granularitāti visiem 22.punktā noradītiem protokoliem. 

Ja nav tehnoloģiskas iespējas piedāvāt augstāk norādīto datu automātisko pārvietošanu, pretendentam jāpiedāvā viss prasītais izmantojamās vietas apjoms (p.27 + p.28 ) atbilstoši 14.punktā norādītajai veiktspējai.

TS 9.punktā
Datu glabātuves risinājumam jānodrošina risinājuma atteikumdroša darbība jebkura viena elementa (kontrolieris, tīkla interfeiss, mātes plate u.c.) bojājuma gadījumā, izņemot diskus kā tas noradīts 8.punktā.

TS 14.punktā
Vismaz 170k IOPS pie 60% Random Read / 40% Random Write, Block size 16K, aizture <=2ms, protokols NFS - Attiecas uz aktīvajiem datiem (Pilnam datu apjomam) ar vienlaicīgi ieslēgto datu šifrēšanu, deduplikāciju un kompresiju.

TS 15.punktā
Vismaz 15k IOPS pie 60% Random Read / 40% Random Write, Block size 16K, aizture <=20ms, protokols NFS - Attiecas uz neaktīvajiem datiem (Pilnam datu apjomam) ar vienlaicīgi ieslēgto datu šifrēšanu, deduplikāciju un kompresiju.

TS 19.punktā
Datu glabātuves sistēmas elementu savstarpējai saslēgšanai rezervēti vismaz 4 gab. 2 x 25GbE (SFP28) tīkla interfeisi.

TS 27.punktā:
Lietojamā vieta (usable space) pirms deduplikācijas un kompresijas 14 punktā minētajiem datiem - vismaz 150 TiB.

TS 28.punktā:
Lietojamā vieta (usable space) pirms deduplikācijas un kompresijas 15 punktā minētajiem datiem - vismaz 650 TiB.

TS 29.punktā:
Nodrošina deduplikāciju un kompresiju vienlaicīgi katram datu sējumam (LUN, Backet, Share / Export) un visam datu apjomam.

TS 40.punktā:
Pie pasūtītāja infrastruktūras jāpieslēdz ar rezervētu slēgumu 2x25GbE Cisco Nexus komutatoros.
	Priekšlikumi ir pieņemti zināšanai. Pēc izvērtējuma par to, vai prasības ir samērīgas ar Pasūtītāja vajadzībām un neierobežo konkurenci, ir precizēta kvalifikācija un Tehniskā specifikācija (skatīt pievienotās versijas).
	

	
	3.
	Pamanījām, ka viens no izvirzītajiem kritērijiem ir NDMP (Network Data Management Protocol) atbalsts. Vēlamies pievērst uzmanību tam, ka NDMP ir vairāk nekā 25 gadus vecs protokols, kuru izstrādāja NetApp specifiski savai arhitektūrai, un tas šobrīd tiek plaši uzskatīts par novecojušu un ierobežojošu risinājumu modernās IT infrastruktūrās.
Mūsdienu datu pārvaldības un dublēšanas risinājumi virzās prom no NDMP uz elastīgākiem, efektīvākiem un drošākiem API bāzētiem piegājieniem. Tie ļauj daudz ciešāk integrēties ar datu aizsardzības rīkiem un nodrošina ievērojami plašākas iespējas, īpaši attiecībā uz mākoņa integrāciju un failu analītiku.
Piemēram HPE risinājums ar Qumulo ir moderns un augstas veiktspējas failu glabāšanas risinājums. Qumulo nodrošina:
1. Atvērtu API arhitektūru integrācijai ar mūsdienīgiem dublēšanas risinājumiem (piemēram, Commvault, Veeam, Cohesity u.c.)
1. Reāllaika redzamību datu izmantojumā un veiktspējā
1. Hibrīdā mākoņa atbalstu (AWS, Azure) ar iespēju izmantot vienotu pārvaldību gan lokālajās, gan mākoņa vidēs
1. Īpaši vienkāršu scale-up un pārvaldību
Mēs uzskatām, ka, fokusējoties uz funkcionalitāti un ilgtspēju, izvēle par labu HPE ar Qumulo piedāvā būtiskas priekšrocības ilgtermiņā, salīdzinot ar risinājumiem, kas balstīti uz NDMP.
	Priekšlikumi ir pieņemti zināšanai. Pēc izvērtējuma par to, vai prasības ir samērīgas ar Pasūtītāja vajadzībām un neierobežo konkurenci, ir precizēta kvalifikācija un Tehniskā specifikācija (skatīt pievienotās versijas).
	

	Pasūtītāja lēmums:

	1. Plānotās iepirkuma dokumentācijas prasības attiecīgi ir precizējamas.
2. Plānotā paredzamā līgumcena atbilst iepirkuma plānā prognozētajai cenai.
3. Izsludināt iepirkumu kā atklātu konkursu.



